ضرورى بليز انا فترة كنت ملحدة عملت فيها مصايب وكبائر .. منها مثلا التاتو انا تبت بس مش حاسه انى عارفه ارجع زى زمان فى عائق فى قلبي وكمان فى عقلى طريقه تفكيري اتغيرت وبقيت بستسهل الصغائر ومش عارفه اغير ده. خايفه يكون ربنا طبع على قلبي ومش عارفه انسي ذنوب زمان دى كوارث محوطانى ياشيخ انا حاسه انى بحارب
تقبل الله منّا ومنكم ..  شوفي يا أختي.  الصحابة رضوان الله عليهم ، أنقى الناس قلوبًا ، وأفضلهم إيمانًا ، وأكملهم اتباعًا لرسول الله ، وأشدهم حبًا لله.  كانوا إيه قبل الإسلام؟  كانوا كفرة يعبدون الأصنام والأوثان ، ويرتكبون الموبقات ، ثم صاروا أئمة الدنيا في الدين والخشية ومراقبة الرب سبحانه وتعالى :) إيه الفكرة؟ ، الفكرة أن قلب الإنسان وعاء ، زي الكوباية كده ، حسب ما بتملاه ، بيتملى ، فإنت قلبك في فترة الإلحاد دي اتملأ طين وقطران ، محتاج وقت عقبال ما يتملأ بحلاوة الإيمان وحب الله تعالى وحب دينه.  فجاهدي نفسك ، وهي حرب فعلًا ، حرب ضروس ، بينك وبين القلب المريض دا ، وبينك وبين شيطانك الرجيم ، وبين نفسك التي ألفت المعصية والكفر.  حاربي ، واستمري في الحرب ، ولو تعبتي ، قومي تاني ، وتصنّعي الإيمان والخشية ولو بالعافية ، لغاية ما تتعوديه. بس دا مش هينجح ، غير لما تقطعي صلتك بالماضي تمامًا ، لو لسه بتقرأي في الإلحاد ، يبقى إنتي بتنبي طوبة وتهدمي عشرة.  انقطعي تمامًا ، واشغلي نفسك بالقرآن ، وبتفسير القرآن.  واقرأي الكتب التالية :  لا أعلم هويتي - حسام الدين حامد الإجابة - مهاب السعيد  لأنك الله - علي الفيفي هنيئًا لمن عرف ربه - خالد أبو شادي. وهنيئًا لك إسلامك ، ومغفرة ذنوبك ، والله كريم :)